Testen viste tidligere «Gravid», men jeg har testet på nytt og fikk et «Ikke gravid»-resultat eller jeg har fått menstruasjon.  Hva betyr det?
Selv om testen er over 99 % pålitelig til å registrere graviditetshormonet fra samme dag som ventet menstruasjon, er det likevel mulig å få et «Gravid»-resultat og senere oppdage at du ikke er gravid (dvs. du kan senere få et «Ikke gravid»-resultat eller du får menstruasjon). Det kan skje hvis du spontanaborterer tidlig i graviditeten, noe som dessverre ikke er uvanlig ettersom ca. 1 av 4 graviditeter ender med spontanabort. Hvis du får uventede resultater, bør du rådføre deg med legen din.